Βλαχογιάννης+-+Καλλιγέρη

__Δημιουργοί__ **:**

 * Ηλίας Βλαχογιάννης - 1115200800091 (wiki Iliassdi)
 * Αθηνά Καλλιγέρη - 1115200800015 (wiki anou_90)

**__Σύντομη περιγραφή του σχεδίου μαθήματος__** :
Έχοντας ως στόχο την πλήρη κατανόηση, από τα παιδιά, στο κύριο αντικείμενο διδασκαλίας μας, που είναι η κάρτα γραφικών, θα ήταν ορθή μια μικρής χρονικής διάρκειας επανάληψη/ανακεφαλαίωση του προηγούμενου μαθήματος, που είχε ως κύριο αντικείμενο την οθόνη. Έτσι, από τη μια πλευρά επιτυγχάνουμε μια υπενθύμιση των τελευταίων εννοιών που διδάχτηκαν άρα και την καλύτερη κατανόηση τους, αλλά και από την άλλη δείχνουμε τη μεγάλη συνοχή που υπάρχει ανάμεσα σε οθόνη και κάρτα γραφικών. Θεωρώντας, πλέον, δεδομένες τις γνώσεις της προηγούμενης ενότητας, είναι έτοιμο το "έδαφος" για εισαγωγή σε νέες έννοιες οι οποίες θα έρθουν να συμπληρώσουν τις παλιές. Κατά τη διάρκεια της διδασκαλίας για την κάρτα γραφικών, θα δωθούν φύλλα εργασίας προς συμπλήρωση με στόχο την καλύτερη κατανόηση του αντικειμένου, αφού φυσικά έχει καλυφθεί πλήρως η απαιτούμενη ύλη. Τέλος, εφόσον έχει περισσέψει λίγος χρόνος θα δείξουμε τη θέση στην οποία τοποθετείται σε μια μητρική πλακέτα η κάρτα γραφικών, ανάλογα με το είδος της, για να υπάρξει και μια οπτική επαφή όσον αφορά το hardware.

__Γνωστικό αντικείμενο, ανάγκες που καλύπτει, το επίπεδο των εκπαιδευόμενων και οι προαπαιτούμενες γνώσεις__ **:**
Με γνώμονα την πλήρη κατανοήση και εμβάθυνση σε ό,τι αφορά την κάρτα γραφικών, οφείλουμε μέσα στις 2 διδακτικές ώρες που μας δίνονται να οργανώσουμε ορθά τον χρόνο μας. Αυτό βεβαια πρέπει να γίνει υπό ορισμένες προυποθέσεις, όπως είναι οι προαπαιτούμενες γνώσεις που έχει ο εκπαιδευόμενος. Γι'αυτό το λόγο, όπως αναφέρθηκε και παραπάνω, είναι αναγκαίο να υπάρχουν οι γνώσεις για την οθόνη (για την οποία είπαμε και ότι θα αφιερώσουμε λίγο χρόνο στην αρχή του μαθήματος), αλλά και για τη μητρική πλακέτα πάνω στην οποία τοποθετείται η κάρτα γραφικών. Εφόσον, λοιπόν, υπάρχουν οι γνώσεις αυτές ο εκπαιδευόμενος διαθέτει το απαραίτητο υπόβαθρο, ώστε να μπορέσει να αφομοιώσει τις νέες έννοιες περί κάρτας γραφικών. Εν ολίγοις θα γίνει αναλυτική περιγραφή σε ό,τι αφορά την κάρτα γραφικών, στα είδη της, στα χαρακτηριστικά αξιολόγησής της, αλλά και στον τρόπο τοποθέτησης της.

**__Μαθησιακοί στόχοι__** :
Κύριος μαθησιακός μας στόχος είναι η απόκτηση και η εμπέδωση όλων των γνώσεων και πληροφοριών σχετικά με την κάρτα γραφικών. Πιο συγκεκριμένα, ο εκπαιδευόμενος μετά το τέλος της διδακτικής διαδικασίας θα πρέπει να γνωρίζει τα είδη των καρτών γραφικών, τον χώρο τοποθέτησης τους (εννοώντας το σημείο στην μητρική πλακέτα) αλλά και τον τρόπο που γίνεται η εγκατάσταση των driver (προγραμμάτων οδήγησης) της εκάστοτε κάρτας γραφικών, σύμφωνα πάντα και με τις οδηγίες του κατασκευαστή. Τέλος, εφόσον έχουμε κατορθώσει την επίτευξη των παραπάνω, ο μαθητής, εφοδιασμένος πλέον με τις κατάλληλες γνώσεις, είναι σε θέση να ανταπεξέλθει στις απαιτήσεις.

**__Mάθημα και ενότητα του αναλυτικού προγράμματος που αντιστοιχεί__** :
Το γνωστικό αντικείμενο της κάρτας γραφικών βρίσκεται στο κεφάλαιο 3 με τίτλο "ΜΟΝΑΔΕΣ ΕΙΣΟΔΟΥ - ΕΞΟΔΟΥ". Πιο συγκεκριμένα, είναι η τρίτη υποενότητα του κεφαλαίου αυτού (Ενότητα 3.3 - "Η Κάρτα Γραφικών") του αναλυτικού προγράμματος.

__**Περιγραφή του σχεδίου του μαθήματος (βασικές έννοιες, χρονοπρογραμματισμός, στάδια, link σε ιστοσελίδες και λοιπά)**__ :
Για την επίτευξη ενός καλού μαθήματος, με στόχο την πληρέστερη κατανόηση των διδακτικών εννοιών από τους μαθητές, τον μείζονα και πιο καθοριστικό ρόλο παίζει ο διδάσκων και η προετοιμασία που έχει ο ίδιος κάνει όσον αφορά τη διδακτική διαδικασία. Ένα καλά οργανωμένο πλάνο μαθήματος, δίνει τη δυνατότητα στον καθηγητή να καλύψει όσο το δυνατόν καλύτερα το γνωστικό αντικείμενο που πραγματεύεται, μειώνοντας έτσι την πιθάνοτητα παραλείψεων, ενώ παράλληλα επιτυγχάνεται η καλύτερη επεξήγηση των δυσνόητων σημείων. Γι 'αυτό οφείλει να οργανώσει ορθά τα χρονικά περιθώρια που του δίδονται για να εξασφαλίσει το καλύτερο δυνατό αποτέλεσμα. Έτσι καθ' όλη τη διάρκεια του μαθήματος θα υπάρχει μια διαγραμματική επεξήγηση της ενότητας μας "[|Η κάρτα γραφικών]", (κατασκευασμένη με **spicynodes)** με στόχο τη δημιουργία μιας "ραχοκοκκαλιάς" στο μυαλό του μαθητή, αλλά και όλο το [|κεφάλαιο 3] σε ηλεκτρονική μορφή (κατασκευασμένο με το εργαλείο **Issuu** ) με τη μορφή ηλεκτρονικου βιβλίου (e-book) έτσι ώστε να μπορεί να ανατρέχει όπου και όποτε χρειάζεται. Αξίζει να σημειωθεί ότι ο χρόνος ναι μεν πρέπει να είναι καλά οργανωμένος, ωστόσο πρέπει να έχει ληφθεί υπόψην η περίπτωση αποριών των εκπαιδευομένων,γεγονός που οφείλει να καθιστά το εν λόγω πλάνο ελαστικό. Οι διδακτικές ώρες θα οργανωθούν ως εξής:

Κατά τη διάρκεια της πρώτης διδακτικής ώρας, αρχική μέριμνα μας είναι μιας μικρής χρονικής διάρκειας (περίπου 10-15 λεπτά) επανάληψη του προηγούμενου μαθήματος που αναφέρεται στην οθόνη. Ο τρόπος ο οποίος θα γίνει αυτό, θα είναι κυρίως με τη μορφή ερωτήσεων σε ό,τι αφορά τη συγκεκριμένη διδαχθείσα ενότητα, έτσι ώστε να δωθεί το ερέθισμα στους μαθητές να συμμετάσχουν στο μάθημα εφόσον αναφερόμαστε σε κάτι το οποίο ήδη γνωρίζουν σε κάποιο βαθμό ή ακόμη και αν υπάρχει κάποια απορία να λυθεί την παρούσα στιγμή. Αφού έχει ολοκληρωθεί η ανακεφαλαίωση θα πραγματοποιηθεί μια εισαγωγή στο αντικείμενο της κάρτας γραφικών αναφέροντας ορισμένες γενικές πληροφορίες. Στη συνέχεια θα γίνει λεπτομερής ανάλυση περί της χρησιμότητάς τους και της λειτουργίας τους. Σ' αυτό το σημείο, ενδείκνυται και μια μικρή ιστορική αναδρομή στην εξέλιξη των καρτών γραφικών και ,ίσως, μια μικρή αναφορά στις εταιρείες που διαδραμάτισαν καταλυτικό ρόλο στην πρόοδο και εξέλιξή τους.
 * //Πρώτη διδακτική ώρα (45 λεπτά) ://

Στην αρχή της δεύτερης διδακτικής ώρας, θα μοιραστούν στους μαθητές φύλλα εργασίας τα οποία θα τους ζητηθεί να συμπληρώσουν μετά το πέρας της διδακτικής ώρας ή ,εάν έχει μείνει ακόμη χρόνος, στο τέλος της παράδοσης. Έπειτα, θα συνεχιστεί κανονικά η εκπαιδευτική διαδικασία από εκεί που είχε σταματήσει την πρώτη διδακτική ώρα, με επεξήγηση και εμβάθυνση στις απλές κάρτες γραφικών και στις κάρτες γραφικών με επιταχυντή. Στη συνέχεια, θα εισέλθουμε σε ένα αρκετά σημαντικό σημείο του μαθήματός μας, στα χαρακτηριστικά αξιολόγησης της κάρτας γραφικών. Εδώ αφού παρουσιάσουμε ιδιαίτερα αναλυτικά ένα προς ένα τα χαρακτηριστικά τα οποία ελέγχουμε για να αξιολογήσουμε μια κάρτα γραφικών, θα δεχθούμε ερωτήσεις για τυχόν απορίες μέχρι εδώ. Τέλος, με την εισαγωγή μας στο κομμάτι της τοποθέτησης της κάρτας γραφικών και επεξήγησής του, μας δίνεται η ευκαιρία για ακόμη μια μικρή επανάληψη πάνω στην μητρική πλακέτα (στην οποία κουμπώνει η κάρτα γραφικών) την οποία είχαν διδαχθεί οι μαθητές στο προηγούμενο κεφάλαιο, στην υποενότητα 2.7 - "Η Μητρική Πλακέτα". Εάν ο χρόνος είναι επαρκής θα δείξουμε στους μαθητές και μια μητρική πλακέτα, καθώς και τον τρόπο εγκατάστασης της στη μητρική πλακέτα.
 * //Δεύτερη διδακτική ώρα (45 λεπτά) ://

Αφού έχουμε ήδη ολοκληρώσει το θεωρητικό κομμάτι της διδασκαλίας μας, με στόχο να κεντρίσουμε το ενδιαφέρον του μαθητή, ενσωματώσαμε ένα άρθο (κατασκευασμένο με το εργαλείο **Yudu**) το οποίο αναφέρεται στις [|καλύτερες κάρτες γραφικών του 2010] και το οποίο έχει και ένα βοηθητικό βίντεο τοποθέτησης κάρτας γραφικών μαζί. Μ' αυτόν τον τρόπο, ο μαθητής ενημερώνεται για κάτι επικαίρο και ενδιαφέρον και ακόμη έχει την ευκαιρία να δει πώς είναι η τοποθέτηση μιας κάρτας γραφικών στη μητρική πλακέτα πιο λεπτομερώς.

**__Μαθησιακά αντικείμενα που χρησιμοποιήθηκαν και τα εργαλεία web 2.0 με τα οποία κατασκευάστηκαν__** :
Με γνώμονα πάντα την καλύτερη και πληρέστερη κατανόηση του μαθήματος από τους εκπαιδευόμενους, κρίναμε ορθό να χρησιμοποιήσουμε ορισμένα εργαλεία Web 2.0. Τα εργαλεία που χρησιμοποιήθηκαν είναι φανερό ότι προσφέρουν μια διαφορετική προοπτική στο μάθημα. Η διδασκαλία γίνεται αισθητά πιο ευχάριστη και δημιουργική, ενώ συγχρόνως παρέχεται η δυνατότητα στο μαθητή να συμμετέχει στο μάθημα με έναν παραγωγικό τρόπο και όχι τηρώντας μια ουδέτερη και παγερή στάση "κοινού" (όπως γίνεται στο μάθημα με την απλή παράδοση). Με αυτό τον τρόπο ο εκπαιδευόμενος παρακινείται να ασχοληθεί με το αντικείμενο, να πειραματιστεί και εν τέλει να το εμπεδώσει πληρέστερα. Γι' αυτό το λόγο χρησιμοποιήσαμε τα εξής εργαλεία όπως φαίνονται παρακάτω :


 * ~ Μαθησιακό Αντικείμενο | ||~ | Εργαλεία Web 2.0 ||
 * = Σχεδιάγραμμα ||= Spicynodes ||
 * = Άρθρο ||= Υudu ||
 * = E-book ||= Issuu ||
 * = πολλαπλή επιλογή ||= Kubbu ||

**__Φύλλα εργασίας__** :
Για την αποδοτικότερη κατανόηση, από τους εκπαιδευόμενους, της διδαχθείσας ύλης περί κάρτας γραφικών, έχει δημιουργηθεί ένα φύλλο εργασίας το οποίο θα μοιραστεί στους ίδιους για να το συμπληρώσουν είτε στο τέλος της διδακτικής διαδικασίας (εφόσον ο χρόνος το επιτρέπει), είτε ως εργασία για το σπίτι. Δεν απαιτεί μεγάλο χρονικό διάστημα για την εκπόνησή του και σκοπός του είναι να αφομιωθούν πιο εύκολα οι καινούριες έννοιες, αλλά και να ελεγχθεί το επίπεδο γνώσης της τάξης.Τέλος, έχει προστεθεί και μια ολιγόλεπτη δραστηριότητα προς εκπόνηση (κατασκευασμένη με το εργαλείο **Kubbu**) που βοηθά και αυτή με τη σειρά της τους μαθητές στην κατανόηση του συγκεκριμένου μαθήματος.


 * Φύλλο εργασίας 1 : [[file:Fyllo Ergasias 1.docx]]


 * Φύλλο εργασίας 2 : [|Φύλλο εργασίας 2 (δραστηριότητα)]

**__Φύλλο αξιολόγησης__** :
Όσον αφορά το θέμα της αξιολόγησης του εκπαιδευόμενου, πιστεύουμε ότι θα πρέπει να γίνεται σε βάθος και όχι απλά και μόνο με τη μορφή ενός τεστ ή διαγωνίσματος. Ο τρόπος αξιολόγησης πρέπει να είναι ουσιαστικός και όχι επιφανειακός, προκειμένου να αποφύγουμε φαινόμενα "παπαγαλίας" ή στείρας απομνημόνευσης. Η γενικότερη αξιολόγηση οφείλει να είναι πιο σφαιρική και να συνίσταται από πολλούς παράγοντες, όπως είναι η επίδοση μέσα στην αίθουσα, η συμμετοχή κατά τη διάρκεια του μαθήματος, οι απορίες που υπάρχουν και η επίλυσή τους, η συνεργασία στο μάθημα για την επίτευξη της καλύτερης δυνατής εκπαιδευτικής διαδικασίας και άλλα. Αξίζει να σημειωθεί ότι για να γίνουν τα παραπάνω πρέπει να δίνονται και τα σωστά ερεθίσματα από τον καθηγητή. Πέραν από την αξιολόγηση του εκπαιδευόμενου, ιδιαίτερα χρησιμη θα ήταν και η αξιολόγηση του διδάσκοντα, κυρίως με τη μορφή ενός φύλλου ερωτήσεων το οποίο θα συμπληρώνουν οι μαθητές και θα παραδίδουν ανώνυμα, έτσι ώστε να αξιολογηθεί ο τρόπος διδασκαλίας του και να είναι σε θέση (με βάση τα αποτελέσματα που θα προκύψουν) να διορθώσει ορισμένα τυχόν λάθη ή ασάφειες.

**__Συμπεράσματα-προτάσεις__ :**
Ως βασικό συμπέρασμα όλων των παραπάνω που αναφέρθηκαν, αλλά και της γενικότερης προσπάθειάς μας για τον σχεδιασμό μιας ολοκληρωμένης,ορθής διδασκαλίας, είναι το γεγονός ότι το μάθημα πρέπει να έχει πάντοτε ως επίκεντρο τον εκπαιδευόμενο και όλη η διδακτική διαδικασία οφείλει να στρέφεται γύρω από αυτόν. Είναι πολύ σημαντικό να παρέχονται γνώσεις με ενδιαφέρουσα και ελκυστική, για τον μαθητή, μορφή, η οποία θα του κεντρίσει τη προσοχή και θα τον ενεργοποιήσει με σκοπό να εκφράσει τις ιδέες και τους προβληματισμούς του. Εν ολίγοις σκοπός του μαθήματος δεν είναι απλά και μόνο η στείρα απομνημόνευση ορισμένων εννοιών, αλλά η προσπάθεια για εισαγωγή σε έναν καινοτόμο τρόπο διδασκαλίας ο οποίος θα δίνει ερεθίσματα και ευκαιρίες στο μαθητή, όχι τεχνοκρατικά, αλλά ανθρωποκεντρικά. Με όλα τα παραπάνω επιτυγχάνονται δύο πράγματα: η πλήρης κατανοήση καινούριων εννοιών και η ανάπτυξη της κριτικής σκέψης. Τέλος, αξιοσημείωτο είναι το γεγονός ότι ο εκπαιδευόμενος, ολοκληρώνοντας το μάθημα έχει αποκτήσει μια ουσιαστική παιδεία η οποία θα αποτελέσει κατευθυντήρια γραμμή στη ζωή του και στο μέλλον του.

**__Βιβλιογραφία (βιβλιογραφικές αναφορές, λογισμικά και διευθύνσεις Διαδικτύου)__** :
Η βιβλογραφία και οι διευθύνσεις διαδικτύου που χρησιμοποιήθηκαν για την παροχή πληροφοριών σχετικά με την εργασία είναι οι εξής: Τα λογισμικά που χρησιμοποιήθηκαν για την εκπόνηση της εργασίας είναι τα εξής:
 * Νέες τάσεις στην εκπαιδευτική τεχνολογία (2006), Χ. Σολομωνίδου
 * Υλικό Υπολογιστών (2000), Κ. Πεκμεστζή, Ι. Βογιατζή, Στ. Κουνάδη, Χρ. Μελέτη, Π. Μπουγά, Ι. Σιφναίου
 * [|Παιδαγωγικό Ινστιτούτο]
 * [|Wikipedia]
 * [|freegr.blogspot]
 * [|Issuu]
 * [|Spicynodes]
 * [|Kubbu]
 * [|YuDu]

ΑΘΗΝΑ-ΒΑΣΙΛΙΚΗ ΚΑΛΛΙΓΕΡΗ : Αξιολογησε τις εργασιες των "Μαυρουδή-Κονταξή" και "Σγαρδέλη-Ξυλογιάννη" ΗΛΙΑΣ ΒΛΑΧΟΓΙΑΝΝΗΣ : Αξιολογησε τις εργασιες των "Μαυρουδή-Κονταξή" και "Σγαρδέλη-Ξυλογιάννη"

Η ΕΡΓΑΣΙΑ ΕΧΕΙ ΟΛΟΚΛΗΡΩΘΕΙ ΚΑΙ ΔΙΑΤΕΙΘΕΤΑΙ ΠΡΟΣ ΑΞΙΟΛΟΓΗΣΗ! include component="comments" page="Βλαχογιάννης - Καλλιγέρη" limit="10"
 * Αξιολόγηση Σχεδίου μαθήματος και Μαθησιακού Αντικειμένου **